钦定古今图书集成/明伦汇编/氏族典/第363卷 > 《廖用贤尚友录》 > 任宗谊
## 钦定古今图书集成/明伦汇编/氏族典/第363卷 > 《廖用贤尚友录》 > 任宗谊

按《万姓统谱》：“宗谊字仲宜，博平人。以父任为太庙斋
郎，调陇安县尉。累荐监真州转般仓，转奉议郎，赐绯
鱼袋，通判泰州，不赴。除知淄州，借紫，加勋骑都尉。宗
谊阔达好义，有气略，明吏事，所临多有可纪。凡民诉
久不竟，若冤不能自直者，摘其要害，躬为镌谕，无不
厌服，处讼立决，庭无留事。其在真州，仓屋七百区，费”
大，莫敢任葺事。岁霖雨，坏米至万计，吏夜徙弃水中
以灭迹。宗谊大撤而新之。计司吝费，宗谊曰：“仓虽在
真，本漕六路，聚米以供京师，则费，宜均赋之。六路。”众
是其议，上之朝廷遂著为令。